**სამკურნალო გამაჯანსაღებელი ცენტრი „ანტროპოსი“**

სამკურნალო გამაჯანსაღებელი ცენტრი „ანტროპოსი“ 2009 წლიდან ფუნქციონირებს. ჩვენი გუნდის წევრები ხანგრძლივი სტაჟის მქონე სპეციალისტები, სამედიცინო მეცნიერებათა დოქტორები და უმაღლესი კვალიფიკაციის მქონე ექიმები არიან.

თანამედროვე აღჭურვილობა გვაძლევს საშუალებას ვიმუშაოთ დიაგნოსტიკური, ლაბორატორიული და სამკურნალო პროცედურების მრავალი მიმართულებით. „ანტროპოსი“ პასუხობს თანამედროვე მედიცინის ყველა მოთხოვნას, პაციენტს შეუძლია მიიღოს ხარისხიანი დახმარება მკურნალობის პროცესის ყველა ეტაპზე: პირვეელი კონსულტაციიდან და დიაგნოსტიკიდან, მკურნალობამდე, რეაბილიტაციამდე და პროფილაქტიკურ დაკვირვებამდე. ჩვენ შეგვიძლია დავეხმაროთ თქვენი ოჯახის თითოეულ წევრს.

„ანტროპოს“-ში  შემოსული პაციენტი თავს  კომფორტულად იგრძნობს.  აქ მყუდრო, სასიამოვნო და სუფთა გარემო დაგხვდებათ. კაბინეტებთან არ შეხვდებით რიგებს, ხმაურსა და უყურადღებობას. “ანტროპოს“-ის ექიმები თითოეულ პაციენტთან ინდივიდუალური გრაფიკითა და სქემით მუშაობენ.

ჯანმრთელობა აუცილებელია კეთილდღეობისთვის! ჩვენ ჯანმრთელობისა და აქტიური ცხოვრების წესის შენარჩუნებაში დაგეხმარებით!

ჩვენს ცენტრში მუშაობენ: ექიმი-თერაპევტი, კარდიოლოგი, ენდოკრინოლოგი, ნევროლოგი, ნემსრეფლექსოთერაპევტი, დერმატოლოგი, ფიზიოთერაპევტი, ოტო-რინო-ლარინგოლოგი, სტომატოლოგი, უროლოგი, ანგიოლოგი, ტრავმატოლოგი და რევმატოლოგი.